Käy korpehen
Hei raatajat,
 korpien raivaajat!
 Taas korpi jo kutsuvi teitä.
 Nyt joutuin työase vyöllesi vie.
 Salo synkkä ei säikytä meitä.
    Käy korpehen mies,
    heitä pois kotiliesi
    Siellä työtä ja touhua riittää.
    Humu honkien soi –
    ilomielen se toi.
    Siellä hauska on honkia niittää.
 Ovat sakeat salot nää
 Karjalan maan.
 Iskutyötä nyt kaivataan siellä.
 Maa varttuva tukkeja vaativi vaan,
 niitä antaos reippaalla miellä.
    Käy korpehen mies,
    heitä pois kotilies!
    Siellä työtä ja touhua riittää.
    Humu honkien soi –
    ilomielen se toi.
    Siellä hauska on honkia niittää.
 Hei, iskurit,
 prikaatit toimen ja työn,
 rivit kuntoon ja työase vyölle!
 Nyt kilpailu ankara käyntihin vaan,
 sehän antavi vauhtia työlle.
    Käy korpehen mies,
    heitä pois kotiliesi
    Siellä työtä ja touhua riittää.
    Humu honkien soi –
    ilomielen se toi.
    Siellä hauska on honkia niittää.

1931

Matti Husu